**Dyddiad cyhoeddi:** 19 Rhagfyr 2024

**Cais Rhyddid Gwybodaeth 328/24**

**Rydych chi wedi gofyn y canlynol i ni...**

**A fyddech cystal â rhoi ymateb i’r cwestiynau canlynol;**

**1. A ydych yn rhoi lle parcio rhatach i’ch staff ym mhob cwmni?**

**2. Yn Ystrad Mynach faint gostiodd y gwaith i osod y 2 fan gwefru i gerbydau trydan.**

**3. Ar gyfer 2 uchod - faint o lefydd parcio a gollwyd i wneud lle i’r rhain?**

**4. Ar gyfer y mannau gwefru newydd hyn a ganiateir parcio drwy’r dydd os nad yw’r peiriant gwefru yn cael ei ddefnyddio?**

**5. Pa drefn sydd ar waith i atal 4 uchod.**

**YMATEB**

Cwestiwn 1

Ydy, mae Trafnidiaeth Cymru yn cynnig lle parcio rhatach i staff rheilffyrdd TrC.

O safbwynt staff nad ydynt yn staff rheilffyrdd, ceir nifer fach iawn o gydweithwyr sy’n cael disgownt ar y ffi barcio mewn gorsafoedd. Mae hyn yn dyddio’n ôl i’r amser pan caent eu cyflogi gan At Seat Catering, cyn iddynt drosglwyddo drwy TUPE i Rail Gourmet ac yn fwyaf diweddar, TrC.

Cwestiwn 2

Fe wnaeth y gwaith i osod 2 fan gwefru cerbydau trydan yn Ystrad Mynach gostio £40,453

Cwestiwn 3

Cafodd pedwar man parcio safonol eu troi’n ddau fan gwefru cerbydau trydan.

Cwestiwn 4

Dim ond wrth wefru ceir y dylid defnyddio’r mannau gwefru. Os nad oes angen gwefru cerbyd trydan, rhaid i’r cerbyd gael ei barcio yn rhywle arall.

Cwestiwn 5

Unwaith y bydd yr offer gwefru’n fyw, byddwn yn monitro sut caiff y man ei ddefnyddio er mwyn pennu’r gofynion gorfodi priodol i’r dyfodol.

**./; [**

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".